
Godkjenning av møteinnkalling og agenda

Referat fra møte 27.10.2025
Endelig referat er godkjent på sirkulasjon lagt ut på programrådets nettsider.

Orienteringssaker
Frist for å melde endringer til EpN er 20/2

Studiesaker 
Informerer om hensikten med emneevalueringene. Antallet svar på nettskjemaet går nedover for hvert semester utover i studiet. Emneevalueringene finnes i teams Emneevalueringer  
SAK PR/01-26 Emneevaluering for 1. semester: FARM1100, FARM1110, FARM1120
FARM1100: 
Oppsummering: Emnet fungerer godt og de fleste undervisningsaktivitetene får gode tilbakemeldinger fra studentene. Tydelige krav i forkant av labkurs er innført og studentene møter bedre forberedt. Nytt av året er at studentene skriver felles labrapport med labpartner, dette har sett ut til å gi bedre labrapporter. Læringsassitenter har vært brukt som kollokvielærere dette har fungert fint, avlaster underviser, men gir mer arbeid til emneansvarlig. Svært gode resultater på eksamen. Emneansvarlig ønsker at LA utlyses tidligere og at kalkulator byttes ut. 
LA får stort sett gode tilbakemeldinger på semesterevalueringen selv om noen mener de lærer bedre med andre kollokvielærere. 47 studenter svarte på emneevalueringen.
Diskusjon: Studentrepresentantene sier at de er fornøyde med arbeidsmetodene i emnet. Gruppearbeidet nevnes spesielt, selv om det kan være problemer med at enkelte sluntrer unna når man skriver felles labrapporter. Kalkulator diskuteres senere i møte. Ref SAK PR/05-26
Vedtak: Programrådet tar emnevalueringen til etterretning. Emnet ser ut til å fungere godt og de fleste undervisningsaktivitetene får gode tilbakemeldinger fra studentene. Ad ønsket om å bytte ut kalkulatoren se SAK PR/05-26
 
FARM1110: 
Oppsummering: Emnet ser stort sett ut til å fungere bra. Strykprosenten er lavere enn i fjor. Det har vært godt oppmøte på kollokvier. Midtveisevaluering ble ikke gjennomført, men studentene beskriver i semesterevalueringen at de generelt er godt fornøyd med undervisningen. Det er planer om å legge regneoppgaver (kollokvier) på samme nivå som eksamen og unngå for mye fokus på fagstoff som ikke er pensum. Det er også i år en utfordring at studentene googler istedenfor å lese pensum. Canvasrommet er restrukturert pga dårlige tilbakemeldinger på rommet i tidligere år. Ingen tilbakemeldinger i år – sannsynligvis et godt tegn. Relativt mange rapporterer om høy arbeidsbelastning på eksamen, men det er også mange som ikke gjør det så godt – er det en sammenheng med karakterfordelingen? Læringsassistenter ble ikke benyttet.
Diskusjon: Kort diskusjon om karaktersnitt i emnet som ligger på D. Det ble ikke gjort midveisevaluering i høst. Innspill fra studentrepresentantene om at temaer som blir lagt vekt på i forelesninger og pensum kommer ikke på eksamen. (setningen må bearbeides med hjelp fra studentrepresentantene!)
Forslag til vedtak: Programrådet tar emneevalueringen til etterretning. Emnet ser stort sett ut til å fungere bra. Det er viktig at midtveisevaluering gjennomføres da det er en del av kvalitetssystemet ved fakultetet. Midtveisevaluering må avholdes neste gang emnet går.
 
FARM1120: 
Oppsummering: Emnet ser stort sett ut til å fungere bra. Strykprosenten er lavere enn i fjor. Gode tilbakemeldinger på midtveisevalueringen. Studentene var veldig fornøyde med å få delta på farmasidagene. Ang LA, fordel å vite det tidligere/kunne samkjøre det med når undervisningen settes opp. Må nå ha stipendiater i backup. Utover dette ingen betydning i ressursbruk. Det ønskes forbedret behandling av innpassøknader slik at studenter ikke trenger å følge undervisningen unødvendig: Enkelte studenter fulgte undervisningen en hele høst, og først fikk emnet godkjent på tampen av semesteret. Studentene er stort sett fornøyd med emnet, men en utbedring av canvasrommet bør vurderes. 

Diskusjon: Angående saksbehandlingstid og fritak: Programrådet vil forhøre seg med administrasjonen om hvor mye arbeid og tid som kreves før programrådet kan uttale seg om tidsbruk og frister. Canvasrommet for emnet bør hente inspirasjon fra FARM1100 og FARM1110. 
  
Forslag til vedtak: Programrådet tar emneevalueringen til etterretning. Emnet ser stort sett ut til å fungere bra. Emneansvarlig bør gå gjennom oppbyggingen av canvasrommet. Inspirasjon til utforming av rommet kan hentes fra canvasrommene til FARM1100 og FARM1110.
 
1. semester samlet: God samkjøring av innleveringsfrister i de tre emnene. God svarprosent på semesterevaueringen (47 stud). Utfordring: eksamensopplegg (to eksamener veldig tidlig).
Administrasjonen har fått tilbakemelding om plassering av eksamensdatoer, med kort tid mellom to eksamener. Administrasjonen forsøker å ta hensyn til dette innenfor rammene av det som er mulig i timeplanleggingsverktøyet (TP). Her er det viktig å huske at TP legger eksamenskabalen for hele UiO.

SAK PR/02-26 Emneevaluering for 3. semester: FARM2100, FARM2110, FARM2120
FARM2100: 
Oppsummering: Emnet ser stort sett ut til å fungere bra, men få konkrete tilbakemeldinger/refleksjoner fra emneansvarlig som avholdt emnet for siste gang i år. Det forventes endringer i emnet til neste år når ny emneansvarlig overtar. Studentene var fornøyd med undervisningen og eksamen.
Forslag til vedtak: Programrådet tar emneevalueringen til etterretning. Emnet ser ut til å fungere bra. 
 
FARM2110: 
Oppsummering: Emnet ser ut til å fungere bra. Studentene gir gode tilbakemeldinger på midtveisevalueringen. Spesielt PBL-undervisningen får bra tilbakemelding. Studentene har i år hatt tilgang til flere eksamensoppgaver enn tidligere, og det har blitt gitt beskjed om at eksamen er basert på PBL-caser. De ønsker enda flere eksamensoppgaver å øve seg på. Synd at ekskursjonen hadde dårlig oppmøte, men nok en fordel at den flyttes tidligere i semesteret og ikke veldig nære eksamener. Påmeldingssystem evt å gjøre ekskursjon obligatorisk kan være lurt å vurdere, men for det siste bør det være læringsutbytte som ikke sjekkes på annet vis. Gode karakterer på eksamen. Det har ikke vært benyttet læringsassistenter i emnet. Studentene var fornøyd med undervisningen og eksamen.
Diskusjon: Lavt oppmøte til ekskursjon til Rikshospitalet. Lavt oppmøte på seminar. Ønske om innspill til hvordan få bedre oppmøte.
Forslag til vedtak: Programrådet tar emneevalueringen til etterretning. Bra at studentene har fått tilgang til flere eksamensoppgaver og at PBL-undervisningen benyttes målrettet til eksamenstrening når eksamen er muntlig.
 
FARM2120: 
Oppsummering: Emnet ser ut til å fungere bra. En ekskursjon ble avlyst i siste liten, men vil bli forsøkt hold neste gang kurset går. Læringsassistenter på labkurs fungerer bra. Det får også gode tilbakemeldinger fra studentene og avlaster undervisere. Faglig brettspill med LA ble ikke gjennomført i år, men det er et ønske om å ha det til neste år hvis tid og finansiering. Det var få studenter som svarte på semesterevaluering, men all undervisning får gjennomgående god tilbakemelding. Det har vært noen utfordringer med språk, men dette forventes å gå seg til. Ca 2/3 av studentene synes læreboken er tung, og at det var mye å gjøre på eksamen. Det er også noen kommentarer på sene endringer i emnet. Midtveisevaluering ble ikke gjennomført i år.
Diskusjon: Tilbakemelding angående språkvansker hos noen av de som arbeider på lab. Igjen også eksamener som kommer tett. 
Forslag til vedtak: Programrådet tar emneevalueringen til etterretning. Emnet ser stort sett ut til å fungere bra. Det er viktig at midtveisevaluering gjennomføres da det er en del av kvalitetssystemet ved fakultetet. Midtveisevaluering må avholdes neste gang emnet går.
 
3. semester samlet: Lav svarprosent (15 studenter) på semesterevaluering – tallene må tas med en klype salt. To eksamener kom veldig tidlig og tett, se også kommentar for oppsummering av 1. semester samlet.

SAK PR/03-26 Emneevaluering for 5. semester: FARM3100, FARM3110, FARM3120
FARM3100: 
Oppsummering: Emnet ser ut til å ha fungert bra, generelt gode tilbakemeldinger (med noen unntak) på midtveis- og sluttevaluering. Det ser ut som om tiltak med å få inn Excel i undervisningen har fungert bra. Det er beskrevet noen utfordringer med KI på prosjektoppgaven, og emnekomiteen vurderer å endre på krav til innhold slik at det KI-generering blir vanskeligere. Ca 40% som svarte på sluttevalueringen deltok ikke på studentaktive kollokvier og realfagsbibliotekets opplegg. Bør det siste være obligatorisk? Utfordringer med tidlig eksamen, og knappe 50% nevner høy arbeidsbelastning /lite samsvar på eksamen. I tillegg var det noen tekniske problemer på eksamen som en del studenter opplevde som forstyrrende, og en feil i oppgaveteksten?
Diskusjon: Tilbakemelding fra studentene om at prosjektoppgaven er meget tidkrevende. Deler av informasjonen fra Realfagsbibloteket føles gjentagende, og at de burde bruke rapporter fra FAI som eksempler i undervisningen. Ang tekniske problemer på eksamen ble det fortalt at eksamen startet 5 min for sent.
Forslag til vedtak: Programrådet tar emneevalueringen til etterretning, og anbefaler emnekomiteen og jobbe med vurderingskriteriene for prosjektoppgaven slik at det blir vanskeligere å KI-genere oppgaveteksten. Basert på tilbakemeldingene om undervisningen fra Realfagsbiblioteket ønsker Programrådet å ta en gjennomgang av undervisningen Realfagsbiblioteket gir i 1.-7. semester. 
FARM3110: 
Oppsummering: Emnet ser ut til å ha fungert bra, generelt gode tilbakemeldinger på de ulike undervisningsformene. Midtveisevaluering avslørte delte meninger om nytten av miniforelesningene.  Kommunikasjonstrening ser ut til å fungere bra, det er derfor viktig å ha god kunnskapsoverføring til stipendiat som skal overta undervisningen. Reduksjon i seminarlengde hvis studentene oppfatter det som for god tid støttes. Restrukturering av canvasrommet ser ut til å ha vært vellykket da det nå får gode tilbakemeldinger på sluttevaluering.  Utfordring med årets undervisning: Svært kort tid fra siste PBL til eksamen (en helg)
Forslag til vedtak: Programrådet tar emneevalueringen til etterretning. Det jobbes med å få eksamensdatoer senere i semesteret til neste høst. Programrådet vil også minne om at det er anbefalt muntlig eksamen i FARM3110, og at endring til muntlig eksamen må endres i EpN innen fristen 20/2.
 
FARM3120: 
Oppsummering: Emnet ser ut til å ha fungert noe dårligere enn tidligere år (basert på studentenes tilbakemeldinger), spesielt undervisning i epidemiologi og datalab hvor det var vanskelig å skjønne språket. Dette ser ut å være planlagt å ta tak i før neste år. Det er ikke uventet at de store og plutselige endringene i emnet påvirker hvordan studentene oppfatter emnet. Apoteklab vil bli samkjørt med Pharmacy Game simulering til neste år. Kollokvier i auditorium og over 4 timer fungerte dårlig og vil bli endret til neste år. Emneansvarlig ønsker å endre tellede datalab i emnet (20%) da det tar for mye tid (både for underviser og studenter) til obligatorisk arbeidskrav. Canvasrommet får bra tilbakemeldinger.  En del studenter synes eksamen var annerledes enn tidligere år, dette ser ikke ut til å påvirke andel stryk.
Diskusjon: Tilbakemelding på språk i emnet. Studentene synes det er vanskelig når det er ulikt språk i Power Point kontra muntlig. Blanding av norsk og engelsk. Endring i eksamensform (fjerne tellende datalab) må inn i EpN. Bra at utfordringene er blitt identifisert og at man har planer for å ta tak i disse. Forslag om at legemiddeløkonomi kan flyttes tidligere i semesteret. 
Forslag til vedtak: Programrådet tar emneevalueringen til etterretning. Endring i eksamensform (ikke tellende datalab) må endres i EpN innen fristen (20/2).
 
5. semester samlet: Litt lav svarprosent på semesterevaluering (17 stk). Uheldig når eksamener kommer veldig tett (kun en dag mellom to av eksamenene) og tett på undervisningen avsluttes. I alle emnene har man spurt hvilke tema studentene tror kunne vært selvstudium/kuttet ut hvis man må redusere antall timer. Nyttig tilbakemelding å få fra studentene, men synd med lav svarprosent. De fleste studentene er fornøyd med læringsmiljøet (1/17 har krysset ikke tilfreds)

SAK PR/04-26 Emneevaluering for 7. semester: FARM4100, FARM4110, FARM4120
FARM4100: 
Oppsummering: Emnet ser ut til å ha fungert bra. Midtveisevaluering ble gjennomført som intervju med to studenter. Representerte disse alle studentene eller var det de individuelle studentenes tilbakemelding? Det er bra at studentene fikk flere øvingsoppgaver til eksamen da dette var ønsket. Andre justeringer som foreslås virker også fornuftig (endring i forlikelighetsforelesning bla og forslag om justering av kommunikasjonstrening).
Forslag til vedtak: Programrådet tar emneevalueringen til etterretning. Hvis midtveisevaluering gjennomføres som intervju av to studenter anbefaler programrådet at studentene informeres om at de kan gi tilbakemeldinger til disse to studentene i forkant av intervjuet. Innføring av obligatorisk introduksjonsforelesning må endres i EpN innen fristen 20/2.
 
FARM4110: 
Oppsummering: Mange kommentarer på kollokvier og eksamensoppgaver på midtveisevaluering, justeringene som ble gjort virker derfor fornuftig (inkludert ekstra eksamenskollokvie som følge av tilbakemeldingene). Det beskrives stort engasjement rundt prosjektoppgave og virtuell lab. Oppmøte på kollokvier var godt selv om de til slutt ikke ble obligatoriske. Kraftig reduksjon i andel som strøk på eksamen sammenliknet med 2024. Godt oppmøte på kollokvier og annen undervisning (70-80%). 
Forslag til vedtak: Programrådet tar emneevalueringen til etterretning. Endring fra obligatoriske kollokvier til ikke-obligatoriske kollokvier støttes. Dette må endres i EpN innen fristen 20/2.
 
FARM4120: Midtveisevaluering ble ikke gjennomført. Få besvarer sluttevalueringen, men det er misnøye med kommunikasjon og vanskelighetsgraden av molekylmodellering. Enkelte forelesninger møtte ikke underviser opp og dette ble ikke kommunisert i forkant. Det har vært vikarierende emneleder denne høsten. Pensum i molekylmodellering er klargjort for neste gang.
Diskusjon: Det er fint at de jobber med undervisningen i molekylmodellering. Midtveisevaluering mangler.
Forslag til vedtak: Programrådet tar emneevalueringen til etterretning. Det er viktig at det fortsatt jobbes med undervisningen i molekylmodellering da studentene virker å synes denne er vanskelig. Det er også viktig at midtveisevaluering gjennomføres da det er en del av kvalitetssystemet og må avholdes neste gang emnet går. Dette vil også kunne gi en mer representativ tilbakemelding fra studentene siden det er lettere å oppnå høy svarprosent.
 
7. semester samlet: Lav svarprosent – det er derfor vanskelig å trekke noe ut av evalueringen.


Diskusjonssaker 
SAK PR/05-26 Kalkulator til eksamen
Informerer om saken og detaljene. Se møteinnkalling for detaljer. I korte trekk går dette på at kalkulatorene er gamle og er delvis ulike de studentene kjenner fra vgs. Det er heller ikke mulig å kjøpe tilsvarende kalkulator. Det ble gjennomført en kort diskusjon rundt bordet om dagens kalkulatorer. 
 
Vedtak: Programrådet går inn for at emnene selv bør velge om de vil tillate medbrakt kalkulator. Tillatte kalkulatorer vil da være i henhold til listen som Matematisk Institutt benytter og håndheves i henhold til samme praksis. 
For emner som ikke ønsker medbrakt kalkulator anbefales kalkulatoren i Inspera. Programrådet ber utdanningsutvalget diskutere og avgjøre eventuell utfasing av utdelt fysisk kalkulator. 


Eventuelt 

Forslag til møter utover våren
· Innpass av enkeltemner hvordan foregår det
· Hvordan få studenter til å møte til undervisning. 
· Realfagsbiblioteket. Se FARM3100

